stanford-oval/wikipedia huggingface dataset:
Ben Schwartz

| Ben Schwartz |
| --- | --- |
 Schwartz vuodelta 2019
Henkilötiedot
Koko nimi:  Ben Joseph Schwartz
Syntynyt: 15. syyskuuta 1981 (ikä 43) New York City, Yhdysvallat
Ammatti:  näyttelijä
Näyttelijä
Aktiivisena:  2006–
Aiheesta muualla
IMDb
Ben Joseph Schwartz (s. 15. tammikuuta 1981) on yhdysvaltalainen näyttelijä ja koomikko. Hänet tunnetaan parhaiten toistuvissa roolistaan Jean-Ralphio Sapersteinina NBC:n tilannesarjassa Puisto-osasto.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat>  |
| --- | --- | --- | --- | --- |
2007: 
2009: 
2010: 
2013: 
2014: 
2015: 
2016: 
2017: 
2018: 
2019: 
| 2020 | Sonic the Movie | Sonic the Movie | Sonic the Hedgehog (ääni) |  |
2021: 
| 2022 | Sonic the Movie 2 | Sonic the Movie 2 | Sonic the Hedgehog (ääni) |  |
| 2022 | DC Superlemmikkien liiga | DC League of Super-Pets | Mark (ääni) |  |
2023: 
| 2024 | Sonic the Hedgehog 3 | Sonic the Hedgehog 3 | Sonic the Hedgehog (ääni) |  |
| TBA | Mike & Nick & Nick & Alice | Mike & Nick & Nick & Alice | TBA |  |
| 2027 | Sonic the Hedgehog 4 | Sonic the Hedgehog 4 | Sonic the Hedgehog, Metal Sonic (ääni) |  |
Teemu Roivainen

| Teemu Roivainen |
| --- | --- |
 Teemu Roivainen
Henkilötiedot
Syntynyt: 9. heinäkuuta 1986 (ikä 38) Oulu
Ammatti:  laulaja. säveltäjä, tuottaja
Muusikko
Laulukielet:  suomi
Tyylilajit:  iskelmä
Soittimet:  koskettimet
Aiheesta muualla
www.teemuroivainen.com
  [ Muokkaa Wikidatassa ] [ ohje ]  
Teemu Roivainen (s. 9. heinäkuuta 1986 Oulu) on suomalainen laulaja, joka valittiin tangokuninkaaksi Seinäjoen Tangomarkkinoilla vuonna 2014. Hänen taustayhtyeenään toimii Energia.
Roivainen on julkaissut neljä soololevyä, joista viimeisin Uusi alku ilmestyi 2021.
Ennen soolouraansa Roivainen soitti koskettimia Saara Aallon yhtyeessä. Hän on myös tehnyt sävellyksiä Aallon levyille ja toiminut tämän albumien tuottajana. Vuonna 2015 kaksikolta ilmestyi duettolevy Tonight. Roivainen seurusteli 2000-luvun alkupuolella Aallon kanssa. Roivainen on naimisissa Oona Roivaisen kanssa, ja pariskunnalla on yksi tytär. Saara Aalto on tyttären kummitäti.
Roivainen vieraili Teflon Brothers -yhtyeen rap-singlellä ja -videolla ”AY AY AY” vuonna 2015 nimellä Tango-Teemu. Samana vuonna julkaistu pitkäsoitto Sydämesi tyhjä huone kipusi Suomen virallisen listan 30. sijalle.  Roivaiselta ilmestyi 2016 Pohjolan joulu -niminen joulualbumi, jolta löytyvä kappale ”Poika ja tähti” on kirjoitettu yhdessä Saara Aallon kanssa. Levy nousi parhaimmillaan albumilistan 30. sijalle.
Roivainen osallistui vuoden 2023 syksyllä Nelonen-kanavalla esitettyyn Selviytyjät Suomi -tosi-tv-ohjelmaan, jonka hän voitti.
Keväällä 2024 Roivainen osallistui Nelosen Tähdet, tähdet -kilpailuohjelman 8. tuotantokaudelle. Hän pääsi finaaliin ja sijoittui kolmanneksi Hanna Kinnusen ja Riku Niemisen jälkeen.
Teemu Roivainen esiintymässä Kiuruveden Iskelmäviikko -musiikkitapahtumassa 2017
Diskografia

Sydämesi tyhjä huone (2015, Yume Records)
Tonight (yhdessä Saara Aallon kanssa) (2015, Yume Records)
Pohjolan joulu (2016, Yume Records)
Vanha liekki (2018, Yume Records)
Uusi alku (2021, Yume Records)
Aiheesta muualla

Teemu Roivaisen Facebook-sivu
Energia-orkesterin kotisivut
Kuvia tai muita tiedostoja aiheesta Teemu Roivainen Wikimedia Commonsissa
Kuvia tai muita tiedostoja aiheesta Hovinarrit-yhtyeestä Wikimedia Commonsissa
Seinäjoen tangomarkkinoiden tangokuninkaat
| --- | --- |
1980-luku:  1985: Kauko Simonen  1986: Teuvo Oinas  1987: Harri Lahti  1988: Kari Piironen  1989: Risto Nevala 
1990-luku:  1990: Jouni Raitio  1991: Jaska Mäkynen  1992: Mika Pohjonen  1993: Sebastian Ahlgren  1994: Sauli Lehtonen  1995: Jari Sillanpää  1996: Tomi Markkola  1997: Matti Korkiala  1998: Jouni Keronen  1999: Petri Hervanto 
2000-luku:  2000: Antti Raiski  2001: Erkki Räsänen  2002: Mikko Kilkkinen  2003: Kari Hirvonen  2004: Tommi Soidinmäki  2005: Saska Helmikallio  2006: Marko Lämsä  2007: Henri Stenroth  2008: Jukka Hallikainen  2009: Amadeus Lundberg 
2010-luku:  2010: Marko Maunuksela  2012: Pekka Mikkola  2013: Kyösti Mäkimattila  2014: Teemu Roivainen  2015: Aki Samuli  2016: Marco Lundberg  2017: Teijo Lindström  2018: Jarno Kokko  2019: Johannes Vatjus 
2020-luku:  2022: Keijo Hietikko  2023: Pasi Flodström  2024: Harri Hautaniemi 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Yle
Anatolianmastiffi

| Anatolianmastiffi |
| --- | --- |

Avaintiedot
Alkuperämaa:   Turkki
Määrä:  harvinainen
Alkuperäinen käyttö:  laumanvartija
Nykyinen käyttö:  laumanvartija
Muita nimityksiä:  Aksaray Malaklısı, Malaklı Karabaş, Anadolu Aslanı, Anatolian Mastiff, Türkischer Mastiff
FCI-luokitus:  ei FCI-rotu
Ulkonäkö
Paino:  91 kg
Väritys:  fawn tai brindle
Anatolianmastiffi (turk. Aksaray Malaklısı) on turkkilainen koirarotu. Sitä ei tule sekoittaa aiemmin "anatoliankoirana" tunnettuun kangalinkoiraan.
Ulkonäkö

Anatolianmastiffi on massiivinen ja painaa noin 91 kg. Väritys on joko fawn tai brindle, molemmissa tapauksissa mustalla maskilla.
Niko ja Santtu

| NikojaSanttu |
| --- | --- |
 Niko ja Santtu kesällä 2019.
Tyyli:  sketsi, videoblogi
Kestoaika:  vaihtelee
Luoja(t):  Niko Meuronen Santeri Hänninen
Alkuperämaa:  Suomi
Esitetty:  2013 –
Palkinnot
Voitetut:  Tubecon Video Awards 2019: Yleisön suosikki Tubecon Awards 2022: Vuoden brändiyhteistyökampanja
Ehdokkuudet:  Tubecon Video Awards 2019: Vuoden vlogi Creator Awards Finland 2020: Vuoden viihdekanava Creator Awards Finland 2022: Vuoden trendaavin Tubecon Awards 2022: Vuoden viihdevaikuttaja Tubecon Awards 2022: Vuoden video Tubecon Awards 2022: Vuoden Youtube-vaikuttaja
Aiheesta muualla
Virallinen sivusto
NikojaSanttu on Niko Meurosen ja Santeri Hännisen vuonna 2015 perustama YouTube-kanava. Sillä oli helmikuussa 2025 yli 417 000 tilaajaa, ja se on yksi Suomen katsotuimmista. Kanavalleen Meuronen ja Hänninen kuvaavat vlogien lisäksi videoita erilaisista haasteista ja tempauksista.
YouTube-ura

Niko Meurosella on myös oma kanava Nikedits, jonka hän loi 17. marraskuuta 2012. Kanavalla oli 11 700 tilaajaa joulukuussa 2022. Kanavalleen Meuronen kuvasi peli- ja vlogi-aiheisia videoita. Santeri Hännisellä on myös oma kanava santerivili (aik. Santtust). Kanava on luotu 17. marraskuuta 2012, ja sillä oli 102 000 tilaajaa joulukuussa 2022. Kanavalleen Hänninen kuvasi vlogi- ja sketsi-aiheisia videoita. Meurosen ja Hännisen yhteinen taival sai alkunsa laneista Nikon autotallissa Kuopiossa vuonna 2013. Pari vuotta myöhemmin he perustivat yhteisen YouTube-kanavan. Keväällä 2018 he muuttivat yhteiseen asuntoon Tampereelle, jotta voisivat tehdä enemmän videoita yhdessä.
Vuoden 2019 keväällä HurHur ja MiskaMH julkaisivat satiirisen musiikkivideon ♪ NikojaSanttu Diss Track - HurHur ft. MiskaMH. Videollaan he humoristisesti pilkkasivat Niko ja Santtu -kanavaa. Tämän jälkeen Meuronen ja Hänninen vastasivat musiikkivideollaan ♪ HurHur Diss Track - NikojaSanttu. Video keräsi yli kaksi miljoonaa näyttökertaa ja oli yksi Suomen katsotuimmista videoista vuonna 2019. Vuoden 2019 lopussa YouTube julkaisi vuoden trendaavimmat videot, jossa kolmannella sijalla oli TOTEUTETAAN KAIKKI UV-LUPAUKSET 24 TUNNISSA / NikoJaSanttu -video.
Meemitalo

Meemitalo on suomen ensimmäinen tubettajien yhteinen kommuuni. Meuronen ja Hänninen yhdessä Ella Hautajärven ja Helmi Kantolan kanssa perustivat ensimmäisen Meemitalon Hattulaan vuonna 2020. Vuonna 2021 he rakensivat uuden Meemitalon Tampereelle. Meemitalon jäseninä on 10 suosittua tubettajaa ja tiktokkaajaa. Meemitalon jäsenillä on somessa yli 3 miljoonaa seuraajaa yhteensä. Meemitaloon kuuluu myös Ella & Helmi, Weksi, Veetu Vuori, Katjanen, Mr. Zeus, Nino Ärling eli Antti Järvinen ja Arttu Laitinen. Meemitalosta löytyy skeittiparkki, trampoliini, vaahtomonttu, kuvausstudio, pelihuone, varasto ja muita kuvaustiloja. Meemitalo on jäsenten yhteinen kuvaustila, jossa monet videot kuvataan yhdessä.
Toinenkin Meemitalo kuitenkin lopetettiin yhteisymmärryksessä vuoden 2024 tammikuussa. Syynä tälle oli halu mennä eteenpäin. He olivat tehneet meemitalo sisältöä todella kauan, ja heistä tuntui, että he ovat kasvaneet ulos meemitalosta. He kuitenkin jatkavat videoiden tekemistä.
Youtube Allstars -jääkiekkopeli

Meuronen ja Hänninen järjestivät 12.03.2022 Turussa Gatorade Centerissä tubettajien jääkiekko-ottelun. Heidän perustamansa somettajista koostuva Kidingsme Hockey Club kohtasi ottelussa Roni Bäckin SUS-joukkueen. Halli oli lähes loppuunmyyty, sillä paikalla oli 7888 katsojaa.
Kirjat

Otava on julkaissut Juhana Salakarin kirjoittaman vitsikirjan nimeltä: Vitsipitsa - täytteenä Niko ja Santtu. Vitsipitsa julkaistiin fyysisenä kirjana sekä äänikirjana. Vitsipitsa oli ehdolla vuoden 2020 lasten- ja nuorten äänikirjaksi Storytel Awardseissa. Vitsipitsa oli vuoden 2021 kuunnelluin kotimainen äänikirja 60100 kuuntelulla. Kirja oli myös Suomen vuoden 2021 viidenneksi myydyin kirja kaikki formaatit yhteenlaskettuna.
Vuonna 2022 Otava julkaisi äänikirjan: Mun huikea elämä - Niko ja Santtu. Äänikirja on Meurosen ja Hännisen itse kirjoittama ja lukema. Kirjassa he kertovat tarinan siitä, kuinka heistä tuli tubettajia ja kuinka he ovat saaneet kasvatettua Niko ja Santtu -tubekanavan yhdeksi Suomen isoimmista kanavista. Äänikirja oli julkaisukuukautena kuunneltavissa vain kymmenen päivän ajan, mutta se oli silti huhtikuun 2022 kolmanneksi myydyin kirja Suomessa.
Musiikkiura

Niko ja Santtu ovat julkaisseet neljä singleä:
”HurHur Diss Track” (2019)
”Kyllä” (2019)
”Just A Prank Bro” (2020)
”24h” (2021)
Palkinnot ja ehdokkuudet

| Vuosi | Palkintogaala | Kategoria | Tulos |
| --- | --- | --- | --- |
| 2019 | Tubecon Awards | Yleisön suosikki | Voitto |
| 2019 | Tubecon Awards | Vuoden vlogi | Ehdokkuus |
| 2020 | Creator Awards Finland | Vuoden viihdekanava | Ehdokkuus |
| 2022 | Tubecon Awards | Vuoden viihdevaikuttaja | Ehdokkuus |
| 2022 | Tubecon Awards | Vuoden video | Ehdokkuus |
| 2022 | Tubecon Awards | Vuoden Youtube-vaikuttaja | Ehdokkuus |
| 2022 | Tubecon Awards | Vuoden brändiyhteistyökampanja | Voitto |
| 2022 | Creator Awards Finland | Vuoden trendaavin | Ehdokkuus |
Meurosen ja Hännisen perustaman Kidingsme Hockey Clubin joukkuekuva voiton jälkeen.
Jukka Lehtinen

Jukka Kalervo Lehtinen (29. joulukuuta 1928 Perniö – 13. maaliskuuta 1999) oli suomalainen kasvatustieteilijä. Hän oli Tampereen yliopiston kasvatustieteen professori 1975–1984. Hänen tutkimuskohteitaan olivat muun muassa jatkokoulutuksen ja koulutuspalvelujen alueellinen ryhmittyminen sekä koulutusrakenteen erilaistuminen.
Konttimäki

| Konttimäki |
| --- | --- |
Kaupunki:  Saarijärvi
Väkiluku:  158 (2009)
Konttimäki on kylä Saarijärvellä Keski-Suomen maakunnassa Jyväskylästä 85 kilometriä luoteeseen. Konttimäki on virallisesti osa vieressä olevaa Mahlun kylää. Saarijärven keskustasta on Konttimäelle noin 20 kilometriä.
Maantiede

Konttimäen seutu on mäkistä ja valtaosa kylästä on 200 metriä merenpinnan yläpuolella. Kylän käyntikortteja ovat luontokohteet, kuten Kulhanvuori, Kangaslammen harju, Pirttikosken ja Päistärkosken kunnostetut myllyt sekä hiljaiset metsälammet. Kulhanvuori nousee 60 metrin korkeuteen ympäristöstään ja on 260 metriä meren pinnan yläpuolella. Kulhan yhteydessä on Syväojan rotko – runsaan kilometrin mittainen laakso, jonka kallioseinämiltä paksut jääpahdat sulavat vasta heinäkuussa. Kulha, joka on Natura- ja luonnonsuojelualuetta, on suosittu retkeily- ja vaelluskohde.
Historia

Kylä on asutukseltaan melko nuori, sillä tiettävästi vakituista asutusta alkoi muodostua vasta vuoden 1770 jälkeen. Useampi kylän alkuperäisistä taloista on yhden pariskunnan, Tuomas Yrjönpojan (s. 1706 tai 1696, k. 1783) ja Riitta Jaakontyttären (1701–1775), jälkeläisten perustamia. Myöhemmin kylän asukaspohjaa rikastivat muualta Saarijärveltä sekä Savosta tulleet suvut.
Väestö ja elinkeinorakenne

Vakituisia asukkaita Konttimäellä on 158 henkilöä ja kesäasukkaita noin 50 (joulukuu, 2009).
Kylän asukkaista suurin osa, 44 prosenttia, on 31–65-vuotiaita. Alle 16-vuotiaita on hieman enemmän kuin yli 65-vuotiaita. Valtaosa kyläläisistä käy töissä kylän tai jopa Saarijärven ulkopuolella. Kyläläisistä 18 prosenttia on yrittäjiä.
Konttimäen työpaikoista palvelualoja on 70 %, yrittäjiä 18 % ja perustuotantoa 12 %.
Palvelut

Palveluja Konttimäellä ei juurikaan ole. Viimeinen kauppa, Tähkälän kauppa, lopetti toimintansa 1990-luvun alussa, ja vuodesta 1909 toiminut kyläkoulu lakkautettiin 1998. Sen jälkeen alakoululaiset ovat käyneet Mahlun ala-asteella noin kahdeksan kilometrin päässä. Kyläyhdistys osti vanhan koulurakennuksen Saarijärven kaupungilta, ja remontoi koulun perusteellisesti. jugendtyylisen, arkkitehti Valter Jungin suunnitteleman koulun 100-vuotisjuhlia vietettiin vuonna 2009. Koulu on kyläläisten aktiivinen kokous-, juhla- ja harrastuspaikka. Tiloja vuokrataan majoitus- ja juhlakäyttöön myös kylän ulkopuolisille.
Konttimäellä toimii kyläyhdistys, jonka puheenjohtaja on Marjatta Suomäki. Kyläyhdistys on julkaissut vuodesta 1997 omaa Konttiposti-lehteä, joka ilmestyy kaksi kertaa vuodessa. Lehteen taltioidaan kylän historian ja nykyhetken tapahtumat talkootyönä.
Aiheesta muualla

Konttimäen kotisivut
Westenergy

| Westenergy Oy |
| --- | --- |

Tunnuslause:  Puhtaan ja kestävän maailman puolustaja
Perustettu:  2007
Toimitusjohtaja:  Olli Alhoniemi
Kotipaikka:  Mustasaari, Suomi
Toimiala:  jätteenpoltto; kiertotalous
Henkilöstö:  40
Kotisivu:  www.westenergy.fi
Infobox OKVirheellinen NIMI-arvo: 
Westenergy Oy on Mustasaaressa, Vaasan seudulla, toimiva kiertotalousyritys, joka omistaa ja operoi jätteenpolttolaitosta. Laitoksesta käytetään myös nimitystä jäte-energialaitos. Laitoksella hyödynnetään syntypaikkalajiteltua yhdyskuntajätettä energian tuotannossa. Laitos on valmistunut vuonna 2012 ja se toimii omakustannus- eli mankala-periaatteella. Sen omistavat seitsemän kunnallista jätehuoltoyhtiötä; Botniarosk Oy Ab, Ab Ekorosk Oy Lakeuden Etappi Oy, Loimi-Hämeen Jätehuolto Oy, Millespakka Oy, Stormossen Oy Ab ja Vestia Oy. Yrityksen strategiaan kuuluu kiertotalouden edistäminen ja hiilineutraalin energiatuotannon kehittäminen .
Vuosittain laitoksessa poltetaan noin 200 000 tonnia jätettä, joilla tuotetun höyryn Westenergy myy edelleen Vaasan Sähkölle. Vaasan Sähkö tuottaa omistamallaan laitteistolla jätteenpolttolaitoksen tiloissa sähköä ja kaukolämpöä. Westenergyn laitoksella tuotetulla energialla voidaan kattaa jopa 60 % Vaasan Sähkön kaukolämpötarpeesta.
Kiertotaloushankkeet

Westenergyn strategiaan pohjautuen, yrityksellä on kolme visiota, joiden mukaan he ovat mukana erilaisissa kiertotaloushankkeissa. Heidän kolme visiotaan ovat hiilineutraali energiantuotanto, edelläkävijän asema materiaalien hyödyntämisessä ja päästötön logistiikka.
Kiertotaloushankkeet > Visiona hiiilineutraali energiantuotanto

Westenergyn hiilineutraalin energiantuotannon visiossa yritys pyrkii olemaan hiilineutraali energiantuotannossa 2030-luvun alkuun mennessä. Visioon liittyen yritys on mukana kolmessa hankkeessa: hiilidioksidin talteenottolaitos, BotH₂nia Hydrogen Valley ja MAP-UP-P2X.
Kiertotaloushankkeet > Visiona hiiilineutraali energiantuotanto > Hiilidioksidin talteenottolaitos

Westenergy kehittää yhteistyössä CPC Finland Oy:n ja Prime Capital AG:n kanssa täydenmittakaavan hiilidioksidin talteenottolaitosta, jonka on tarkoitus ottaa talteen noin 95 % Westenergyn laitoksen savujen hiilidioksidista. Hiilidioksidi toimitetaan yhteistyökumppaneiden omistamalle Koppö Energialle Kristiinankaupunkiin, jossa siitä valmistetaan synteettistä polttoainetta. Talteenotettu määrä vastaa noin 20 000 henkilön vuotuisten hiilidioksidipäästöjen määrää. Laitos on yksi maailman ensimmäisistä tämän mittaluokan laitoskokonaisuuksista jäte-energia-alalla.
Hankkeen tavoitteena on edistää hiilidioksidin kierrätystä teollisessa mittakaavassa. Samalla myös vähennetään laitoksen ja sen kautta energiantuotannon sekä jätteiden käsittelyn päästöjä. Hanketta voidaan pitää merkittävänä askeleena kohti kestävää kiertotaloutta - jäte-energiaa, joka palauttaa aiemmin jo ilmakehään vapautuneen hiilidioksidin takaisin yhteiskunnan käyttöön. Tulevaisuudessa Westenergy haluaa myös toimittaa hiiliidioksidia tuotteiden valmistukseen polttoainevalmistuksen lisäksi. Tällä tavoin  hiilidioksidi voidaan sitoa tuotteisiin.
Projekti on saanut vuonna 2023 energiainvestointitukea 20 miljoonaa euroa Työ- ja elinkeinoministeriöltä. Vuonna 2024 hanke eteni rakennuttajakonsultin valinnalla ja esisuunnittelun aloittamisella. Rakennuttajakonsultiksi valittiin maaliskuussa 2024 Ramboll ja esisuunnittelun toteuttajaksi Andritz. Lopullinen investointipäätös on tarkoitus tehdä vuoden 2025 aikana.
Kiertotaloushankkeet > Visiona hiiilineutraali energiantuotanto > BotH₂nia Hydrogen Valley

BotH₂nia Hydrogen Valley -hankkeen on tarkoitus edistää Suomen länsirannikon hiilineutraalisuustavoitteita, vähentää hiilidioksidipäästöjä ja tukea terästuotannon ympäristöystävällisyyttä. Hankkeessa on mukana hankekehittäjiä, yrityksiä ja tutkimuslaitoksia tukemassa Suomen tavoitetta olla yksi Euroopan johtavista vetyalueista. Westenergy on mukana tukemassa hanketta useiden muiden Porissa, Vaasassa, Kokkolassa ja Oulussa sijaitsevien paikallisten yritysten kanssa.
Kiertotaloushankkeet > Visiona hiiilineutraali energiantuotanto > MAP-UP-P2X

MAP-UP-P2X-hanke tutkii hiilidioksidin, hapen ja vedyn kierrätystä teollisuuden ja yhteiskunnan tarpeisiin. Hankkeessa pyritään kartoittamaan raaka-ainevirtoja teollisuuden, jätehuollon ja muun materiaalihyödyntämisen prosesseissa. Kartoituksen avulla voidaan tehokkaasti ottaa talteen ja jalostaa lisäarvoa tuottaviksi materiaaleiksi niin hiilidioksidi, happi kuin vety. Näillä toimilla vahvistetaan omavaraisuusastetta, edistetään kestävään kiertotalouteen siirtymistä ja luodaan uusia liiketoimintamahdollisuuksia.
Hankkeen ovat käynnistäneet Vaasan alueen oppilaitokset Novia, VAMK ja Åbo Akademi. Westenergyn rooli hankkeessa on olla aktiivisesti mukana porjektin tuki- ja ohjausryhmätoiminnassa.
Kiertotaloushankkeet > Visiona edelläkävijän asema materiaalien hyödyntämisessä

Jäte-energia on materiaalien leikkauspisteessä ja sen vuoksi alan asema materiaalien tehokkaamman hyödyntämisen kehittämisessä on merkittävä. Materiaalihyödyntämisen visioon kuuluu kaksi hanketta - Ekoälyä ja CEE4WES.
Kiertotaloushankkeet > Visiona edelläkävijän asema materiaalien hyödyntämisessä > Ekoälyä

Valtakunnallisen Ekoälyä-hankkeen tavoitteena on kehittää ratkaisuja jätteiden tunnistamiseen ja käsittelyyn tekoälyyn pohjautuen. Kierrätyskelpoiset materiaalit halutaan sekalaisesta yhdyskuntajätteestä uudelleen kiertoon ja tekoälypohjaisten tunnistamistekniikoiden avulla materiaalit voidaan tunnistaa jätevirroista. Tunnistaminen voidaan suunnitella toteutettavaksi esimerkiksi jäteastioissa, roska-autoissa ja käsittelylaitoksilla. Hankkeen aikana pyritään kehittämään tietosysteemi, jonka avulla jätevirtojen dataa voidaan käyttää myös kierrätysasteen parantamiseen tai roska-autojen reittien suunnitteluun.
Hanketta osarahoittaa Euroopan unioni. Haaga-Helia ammattikorkeakoulu koordinoi hanketta, Turun yliopisto toimii teknisenä toteuttajana ja Westenergy tarjoaa mahdollisuudet pilotoinnille Mustasaaressa sijaitsevalla jäte-energialaitoksella.
Kiertotaloushankkeet > Visiona edelläkävijän asema materiaalien hyödyntämisessä > CEE4WES

CEE4WES-hankkeessa toteutettiin kiertotalouden tiekartta jäte-energiayhtiöiden tarpeisiin. Tarkoituksena oli tunnistaa mahdollisuudet uusille innovaatioille ja luoda yritysten verkosto, jossa ideat, tuotteet ja materiaalit kiertävät.
Kiertotaloushankkeet > Visiona päästötön logistiikka

Westenergyn vision mukaisesti päästöttömään logistiikkaan liittyvillä hankkeilla pyritään luodaan edellytykset sille, että yrityksen toimintaan liittyvä logisitiikka käyttäisi päästötöntä kotimaista energiaa kuten biokaasua fossiilisten polttoaineiden sijaan. Visioon liittyy kaksi hanketta: DigiBiogasHubs ja Biokaasun hyödyntämismahdollisuudet Pohjanmaalla.
Kiertotaloushankkeet > Visiona päästötön logistiikka > DigiBiogasHubs

DigiBiogasHubs-hankkeessa kehitetään ja pilotoidaan digitalista verkkoalustaa, jolla mahdollistetaan biokaasutoimijoiden yhteistyö ja vuorovaikutus. Hanke toteutetaan kolmen maakunnan alueella - Pohjanmaa, Etelä-Pohjanmaa ja Keski-Pohjanmaa. Hankkeen on tarkoitus tukea ja vauhdittaa biokaasumarkkinoita, kasvattaa alueellista biokaasuyhteistyötä ja esimerkiksi parantaa alueellista energiaomavaraisuutta ja huoltovarmuutta.
Westenergy on projektin tukija. Hanketta toteuttavat yhteistyössä Vaasan yliopisto, Centria-ammattikorkeakoulu ja Seinäjoen ammattikorkeakoulu.
Kiertotaloushankkeet > Visiona päästötön logistiikka > Biokaasun hyödyntämismahdollisuudet Pohjanmaalla

Pohjanmaan liiton hankkeessa Biokaasun hyödyntämismahdollisuudet Pohjanmaalla, tarkasteltiin biokaasuliiketoiminnan kehittämistä ja biokaasun käytön lisäämistä Pohjanmaalla. Erityisesti huomioitiin teknistaloudellisia ongelmia, jotka hidastavat biokaasun yleistymistä liikennepolttoaineena.
Westenergyn osuus hankkeen tuloksissa tiivistyi biometaanin käyttöön jäte-energialaitoksen lisäpolttoaineena. Biokaasun käytöllä yrityksen prosessissa pystyttäisiin vähentämään kasvihuonekaasupäästöjä, luomaan taloudellista etua ja vähentämään fossiilisten polttoaineiden tarvetta.
Aiheesta muualla

Westenergyn kotisivut
| n k Perustiedot Wikidatassa: Westenergy (Q23040368)ohje |
| --- | --- |
esiintymä kohteesta: jätteenpolttolaitos
valtio: Suomi
sijaitsee hallinnollisessa alueyksikössä: Mustasaari
Anna Kontula

| Anna Kontula |
| --- | --- |
 Anna Kontula eduskunnassa 2018.
Henkilötiedot
Syntynyt: 30. maaliskuuta 1977 (ikä 47) Pori
Poliitikko
Puolue:  vasemmistoliitto
Asema:  kansanedustaja (2011–), kaupunginvaltuutettu (2005–2017), aluevaltuutettu (2022–)
Vaalipiiri:  Pirkanmaan vaalipiiri
Kotipaikka:  Valkeakoski
Aiheesta muualla
Virallinen sivu
Anna Liisa Kontula (s. 30. maaliskuuta 1977 Pori) on suomalainen sosiologi, yhteiskuntatieteiden tohtori, kirjailija ja poliitikko. Hän on Pirkanmaan aluevaltuuston jäsen ja vasemmistoliiton kansanedustaja vuodesta 2011. Kontula on toiminut myös Tampereen kaupunginvaltuutettuna.
Opinnot ja tutkimus

Kontula tarkasteli pro gradu -tutkielmassaan taistolaisuutta ja 1970-luvun opiskelijaliikettä. Kontulan väitöskirja Punainen eksodus – Tutkimus seksityöstä Suomessa julkaistiin Tampereen yliopistossa 2008. Kontula on kirjoittanut mm. selvityksen prostituutiosta Suomessa Sexpo-säätiölle ja raportin ihmiskaupan vastaisesta toiminnasta Moldovassa YK:n Kansainväliselle siirtolaisjärjestölle.
Lokakuussa 2010 Kontula sai Suomen akatemialta kolmivuotisen tutkijatohtorin projektirahoituksen tutkiakseen rakennusalan harmaata työtä. Myös hänen pamflettinsa, Olkiluodon ydinvoimalatyömaan rakennustyöläisten haastatteluihin perustunut Näkymätön kylä, käsitteli harmaata työtä. Pamfletissa Kontula kuvaa, kuinka rakenteellinen rasismi on luonut loukun, jossa vierastyöläisellä ei ole mahdollisuutta puolustaa oikeuksiaan. Kontulan mukaan oikeudettomasta halpatyövoimasta hyötyy elinkeinoelämä, mutta myös kuluttajat.
Vuonna 2016 Kontula julkaisi Luokkalaki-pamfletin. Pamfletti kertoo, miten Suomen lait ja viranomaiskäytännöt ovat täynnä sosioekonomista syrjintää ja eriarvoisuutta. Vuonna 2018 Kontulalta julkaistiin Eduskunta - Ystäviä ja vihamiehiä -kirja, jossa Kontula tutkii havainnoiden ja edustajakollegojaan haastatellen, miten eduskunnan työympäristössä hallitaan jatkuvaa konfliktia. Hänelle myönnettiin tästä teoksesta tiedonjulkistamisen valtionpalkinto.